ร้านนี้เป็นข้าวต้มแต้จิ๋วร้านดังที่คาดว่าหลายๆคนน่าจะรู้จักครับ เป็นร้านอาหารสไตล์จั้บเกี๊ยมที่ยังเหลืออยู่อีกร้านที่ยังคงรสชาติดั้งเดิมได้มาหลายสิบปีครับ 

สำหรับทีเด็ดร้านนี้นั้นที่ผมประทับใจตั้งแต่อนุบาลจนถึงตอนนี้นั่นคือ หลังคา มูนรูฟ!! ขณะนั่งทานท่านจะรู้สึกประดุจนั่นรถสปอร์ตเปิดประทุน แต่พอฝนตกเมื่อไร หลังคาเปิดปิดระบบไฟฟ้าจะทำงานด้วยการกดปุ่มเพียงปุ่มเดียว โดยใช้เวลาพับเก็บเพียงแค่ 12 วินาที ทำงานเร็วกว่ารถสปอร์ตราคาแพงหลายยี่ห้อทีเดียว 5555 (จริงๆมันกินเวลาเป็นนาทีครับ) 

มาพูดถึงอาหารกันบ้างร้านนี้ยังมีอาหารที่หาค่อนข้างยากหลายอย่าง เช่น หอยกระพงผัดโหระพา หมูต้ม ปลาเงินทอด ต้มหน่อไม้ ฯลฯ รวมถึงจานเด็ดอย่างออส่วนที่ทำได้อร่อยมาก และ หอยนางรมสดๆตัวใหญ่ๆ

ทานเสร็จดึกๆสามารถเลือกเดินชมดอกไม้ หรือดอกหน้าวัวก็ไม่ทราบได้ทางฝั่งตรงข้ามครับ

ส่วนข่าวร้ายผมได้ข่าวว่าเถ้าแก่ใกล้จะปิดร้านแล้วน่าเศร้่ามากครับ 

ร้านเก่าแก่จะหายไปอีกแล้ว....